શીર્ષક: 'કર્ણાટક બાદ નરેન્દ્ર મોદી-અમિત શાહની જોડી અજેય રહી નથી'\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
બહુમતી વગર ભાજપ કર્ણાટકમાં પણ ગોવા અને મણિપુરની જેમ કોઈને કોઈ રીતે પોતાની સરકાર બનાવવાનો જુગાડ કરી રહ્યો હતો. સરકાર બની તો ખરા, પરંતુ ત્રીજા દિવસે જ પડી ગઈ. 

તમામ ચાલાકી અપનાવવામાં આવી પણ ભાજપ ગૃહમાં બહુમતી સાબિત કરી શક્યો નહીં. રાજભવનનો ચહેરો પણ ખરાબ થયો. ભૂતકાળમાં ઘણા પ્રદેશોમાં આવું ઘણી વખત થઈ ચૂક્યું છે. 

બેંગલુરૂમાં રાજ્યપાલે જે રીતે 117 સભ્યોના સમર્થન વાળી કોંગ્રેસ- જનતા દળ (એસ) ગઠબંધનની અવગણના કરી 104 સભ્યોના સમર્થન વાળા ભાજપને સરકાર બનાવવા અને પછી બહુમતી સાબિત કરવા 15 દિવસ લાંબો સમયગાળો આપ્યો, તેની પાછળનો ઉદ્દેશ અને ભાજપના શીર્ષ નેતૃત્વના જુગાડ-પ્રોજેક્ટનો ખરાબ રીતે પર્દાફાશ થયો. 

કર્ણાટકના આ રાજકીય ઉલટફેરને આખો દેશ જોઈ રહ્યો હતો. નિસંદેહ, ત્રણ-ચાર દિવસના ઘટનાક્રમ અને તેનાં પરિણામોથી વિપક્ષનું આત્મબળ મજબૂત બનશે. 

મોદી અને શાહની જોડી

વિપક્ષને ફરી એક વખત અહેસાસ થયો છે કે દેશની સત્તા-રાજકારણનું સંચાલન કરી રહેલા વડા પ્રધાન નરેન્દ્ર મોદી અને ભાજપ અધ્યક્ષ અમિત શાહની જોડી રાજકીય રીતે અજેય નથી. 

તેનાથી 2019ની ચૂંટણીની તૈયારીમાં વિપક્ષને મનોવૈજ્ઞાનિક ફાયદો થશે. તેનો આત્મવિશ્વાસ વધશે. 

દિલ્હી, બિહાર અને પંજાબની ચૂંટણીઓમાં વિપક્ષો અને તેમના ગઠબંધનોએ મોદી-શાહની વિજયયાત્રાને ખૂબ સારી રીતે રોકી હતી. 

તમે આ વાંચ્યું કે નહીં?

પરંતુ આસામ, ત્રિપુરા, ગોવા અને પૂર્વોત્તરના કેટલાંક અન્ય રાજ્યોમા ભાજપ પાસે સત્તા આવતા વિપક્ષ ફરી એક વખત હતાશ દેખાવા લાગ્યો. 

કર્ણાટકનું ચૂંટણી પરિણામ પણ વિપક્ષ માટે નિરાશાજનક રહ્યું. કોંગ્રેસી મુખ્યમંત્રી સિદ્ધારમૈયા સત્તા ફરી મેળવવા માટે જરૂરી બહુમતી મેળવી ન શક્યા. અહીં કોઈ પણ પક્ષને બહુમતી ન મળી. 

મિત્રતા માટે કોંગ્રેસના હાથ વધ્યા

સમય જોતાં કોંગ્રેસે રાહ જોયા વગર જનતા દળ(એસ)ની તરફ મિત્રતાનો હાથ વધાર્યો અને પૂર્વ વડા પ્રધાન એચ. ડી. દેવગૌડાએ ચૂંટણી પ્રચાર દરમિયાન રાજકીય કટાક્ષને ભૂલીને કોંગ્રેસના આગળ આવેલા હાથોનો સહારો લીધો. તુરંત એક વિપક્ષી ગઠબંધન સામે આવ્યું. 

ભ્રષ્ટાચાર અને અપરાધના અંતના સુત્રની સાથે 2014માં સરકાર બનાવવા વાળા ભાજપે ધનબળ, બાહુબળ અને રાજભવનના માધ્યમથી દક્ષિણના આ મહત્ત્વપૂર્ણ રાજ્યની સત્તા મેળવવા માટે દરેક સંભવ પ્રયાસ કર્યા. 

રાજભવન અને કેન્દ્રના રાજકારણીઓએ બહુમતી માટે જરૂરી સંખ્યા હોવા છતાં કોંગ્રેસ-જેડીએસ ગઠબંધનને સત્તાથી વંચિત કરવાનો ભરપૂર પ્રયાસ કર્યો....